pythainlp/thai-wiki-dataset-v3 huggingface dataset:
พ.ศ. 2342

พุทธศักราช 2342 ตรงกับคริสต์ศักราช 1799 เป็นปีปกติสุรทินที่วันแรกเป็นวันอังคาร ตามปฏิทินเกรกอเรียน และเป็นปีปกติสุรทินที่วันแรกเป็นวันเสาร์ตามปฏิทินจูเลียน
== ผู้นำ ==
พระมหากษัตริย์: พระบาทสมเด็จพระพุทธยอดฟ้าจุฬาโลกมหาราช (6 เมษายน พ.ศ. 2325 - 7 กันยายน พ.ศ. 2352)
*กรมพระราชวังบวรสถานมงคล: สมเด็จพระบวรราชเจ้ามหาสุรสิงหนาท
**เจ้าประเทศราช:
***เจ้าผู้ครองนครเชียงใหม่: พระเจ้ากาวิละ
***เจ้าผู้ครองนครลำปาง: พระเจ้าดวงทิพย์
***เจ้าผู้ครองนครน่าน: เจ้าฟ้าหลวงอัตถวรปัญโญ
ประธานาธิบดีสหรัฐฯ: จอห์น แอดัมส์ (4 มีนาคม พ.ศ. 2340 - 4 มีนาคม พ.ศ. 2344)
กษัตริย์อังกฤษ: สมเด็จพระเจ้าจอร์จที่ 3 แห่งบริเตนใหญ่ (2303-2344)
จักรพรรดิฝรั่งเศส: นโปเลียน โบนาปาร์ต (2342-2347 ช่วงปฏิวัติฝรั่งเศส)
กษัตริย์สเปน: พระเจ้าการ์โลสที่ 4 แห่งสเปน (2331-2351)
== เหตุการณ์ ==
7 มีนาคม - นโปเลียน โบนาปาร์ต ยึดเมืองยัฟฟา ในปาเลสไตน์ และโดยสังหารชาวแอลเบเนียไปกว่า 2,000 คน
29 มีนาคม - รัฐนิวยอร์กได้ผ่านกฎหมายที่จะเริ่มมีการเลิกทาส
15 กรกฎาคม - ศิลาโรเซตตาได้ขุดค้นพบที่เมืองโรเซตตา (ปัจจุบันคือเมืองราชิด) ประเทศอียิปต์
=== ไม่ทราบวัน ===
บริษัทดัตช์อีสต์อินเดีย บริษัทแลกเปลี่ยนสินค้าขนาดใหญ่ได้ปิดตัวลง
พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้สร้างเวชยันตราชรถ
=== เหตุการณ์ต่อเนื่อง ===
การปฏิวัติฝรั่งเศส (2341-2342)
สงครามนโปเลียน (2342 - 2358)
สงครามปฏิวัติฝรั่งเศส (2335 - 2345)
== วันเกิด ==
13 พฤษภาคม - แคเทอรีน กอร์ นักประพันธ์ชาวอังกฤษ (เสียชีวิต พ.ศ. 2404)
4 กรกฎาคม - พระเจ้าออสการ์ที่ 1 แห่งสวีเดน (สวรรคต 8 กรกฎาคม พ.ศ. 2402)
== วันถึงแก่กรรม ==
4 พฤษภาคม - ทิพพู สุลต่าน ผู้ปกครองอินเดีย (เกิด พ.ศ. 2293)
6 มิถุนายน - แพทริก เฮนรี นักการเมืองชาวอเมริกัน (เกิด พ.ศ. 2279)
29 สิงหาคม - สมเด็จพระสันตะปาปาปิอุสที่ 6 (เกิด พ.ศ. 2260)
14 ธันวาคม - จอร์จ วอชิงตัน (เกิด พ.ศ. 2275)
7 กุมภาพันธ์ -จักรพรรดิเฉียนหลง(เกิด พ.ศ. 2254)
พ.ศ. 2347

พุทธศักราช 2347 (นับแบบใหม่) ตรงกับปีคริสต์ศักราช 1804 เป็นปีอธิกสุรทินที่วันแรกเป็นวันอาทิตย์ ตามปฏิทินเกรกอเรียน
== ผู้นำ ==
พระมหากษัตริย์: พระบาทสมเด็จพระพุทธยอดฟ้าจุฬาโลกมหาราช (6 เมษายน พ.ศ. 2325 - 7 กันยายน พ.ศ. 2352)
* เจ้าประเทศราช:
** เจ้าผู้ครองนครเชียงใหม่: พระเจ้ากาวิละ
** เจ้าผู้ครองนครลำปาง: พระเจ้าดวงทิพย์
** เจ้าผู้ครองนครน่าน: เจ้าฟ้าหลวงอัตถวรปัญโญ
== เหตุการณ์ ==
21 มีนาคม - ฝรั่งเศสกำหนดให้ใช้ ประมวลกฎหมายนโปเลียน เป็นกฎหมายแพ่งของประเทศ
18 พฤษภาคม - นโปเลียน โบนาปาร์ตได้รับการแต่งตั้งเป็นจักรพรรดิของประเทศฝรั่งเศสโดยสภาสูงของประเทศฝรั่งเศส
=== เหตุการณ์ต่อเนื่อง ===
สงครามนโปเลียน (2342 - 2358)
== วันเกิด ==
14 มีนาคม - โยฮันน์ สเตราส์ บิดา คีตกวีชาวออสเตรีย (เสียชีวิต พ.ศ. 2392)
18 ตุลาคม - พระบาทสมเด็จพระจอมเกล้าเจ้าอยู่หัว (สวรรคต 1 ตุลาคม พ.ศ. 2411)
== วันถึงแก่กรรม ==
12 กุมภาพันธ์ – อิมมานูเอิล คานท์ นักปรัชญาชาวเยอรมัน (เกิด พ.ศ. 2267)
พ.ศ. 2357

พุทธศักราช 2357 ตรงกับปีคริสต์ศักราช 1814
== ผู้นำ ==
พระมหากษัตริย์: พระบาทสมเด็จพระพุทธเลิศหล้านภาลัย (7 กันยายน พ.ศ. 2352 - 21 กรกฎาคม พ.ศ. 2367)
* กรมพระราชวังบวรสถานมงคล: สมเด็จพระบวรราชเจ้ามหาเสนานุรักษ์
** เจ้าประเทศราช:
*** เจ้าผู้ครองนครลำพูน: พระยาคำฟั่น
*** เจ้าผู้ครองนครลำปาง: พระเจ้าดวงทิพย์
== เหตุการณ์ ==
ในปีพ.ศ. 2357 โดยพระบาทสมเด็จพระพุทธเลิศหล้านภาลัย ทรงกรุณาโปรดเกล้า ฯ ตั้งบ้านสิงห์ท่าเป็นเมืองและให้นามว่า “ ยศสุนทร ” ให้เจ้าราชวงศ์สิงห์เป็นเจ้าครองเมือง มีราชทินนามว่า “ พระสุนทรราชวงศา สิงห์” ให้เจ้าสีชา เป็นอุปฮาด เจ้าบุตรเป็นราชวงศ์ เจ้าเสนเป็นราชบุตร
== วันเกิด ==
== วันถึงแก่กรรม ==
พ.ศ. 2357
สถาบันสถาปนา (ชุดหนังสือ)

redirect สถาบันสถาปนา
คอมพิวเตอร์แอนิเมชัน

คอมพิวเตอร์แอนิเมชัน (Computer animation) คือการสร้างภาพเคลื่อนไหวด้วยคอมพิวเตอร์โดยอาศัยเครื่องมือ ที่สร้างจากแนวคิดทางคอมพิวเตอร์กราฟิกส์ช่วยในการสร้าง ดัดแปลง และให้แสงและเงาเฟรมตลอดจนการประมวลผลการเคลื่อนที่ต่าง ๆ โดยเครื่องมือที่ว่าประกอบด้วยฮาร์ดแวร์ ซอฟต์แวร์ ที่สร้างขึ้นจาก ระเบียบวิธี ขั้นตอนวิธี หลักการ กฎ หรือ การคำนวณต่าง ๆ เช่น
เฟรมหลัก (Keyframing) การใช้หลักการสร้างการเคลื่อนไหวโดยกำหนดภาพหรือเฟรมหลักของการเคลื่อนที่แล้วคำนวณหรือวาดภาพหรือส่วนที่อยู่ระหว่างสองภาพ
การประมาณค่าในช่วง (Interpolation) การคำนวณค่ากลางระหว่างสองค่าที่กำหนดให้
จลนพลศาสตร์ (Kinematics) หรือการเคลื่อนไหวของร่างกายหรือตัวละคร โดยไม่คำนึงถึงแรงที่กระทำ โดยอาศัยการแทนตัวละคร หรือ วัตถุด้วย กระดูกหรือโครงสร้างที่เป็นแกนกลางเชื่อมต่อกันด้วยข้อต่อ และมีการกำหนดค่ามุมหรือตำแหน่งที่ข้อต่อนั้น
การจับภาพการเคลื่อนไหว (Motion capture) การใช้อุปกรณ์ฮาร์ดแวร์ ซอฟต์แวร์ในการจับการเคลื่อนไหวเป็นข้อมูลดิจิทัล
การประมวลผลการเคลื่อนไหว (Motion processing) การแก้ไข เพิ่ม ลด เปลี่ยนแปลงข้อมูลดิจิทัลของการเคลื่อนไหว
การเคลื่อนไหวฝูงชน (Crowd animation) การกำหนดการเคลื่อนไหวของกลุ่มตัวละครจำนวนมากเพื่อลดภาระของผู้ใช้หรือแอนิเมเตอร์
พลศาสตร์ (Dynamics) วิธีทางกลศาสตร์ในการกำหนดความสัมพันธ์ของตัวแปรที่เกี่ยวข้องกับการเคลื่อนไหวโดยอาศัยกฎทางฟิสิกส์เข้ามาอธิบายและหาคำตอบของตำแหน่งของภาพเคลื่อนไหว เช่น ระบบอนุภาค สปริง สมการนาเวียร์-สโตกส์ เป็นต้น
== ประวัติ ==
ตั้งแต่ช่วงปีค.ศ. 1970 เป็นต้นมาถึงปัจจุบันมีการนำคอมพิวเตอร์กราฟิกส์ คณิตศาสตร์ และวิทยาศาสตร์เข้ามาช่วยในการสร้างภาพเคลื่อนไหว เป็นวิธีที่สามารถสร้างภาพที่สมจริงขึ้น ซับซ้อนขึ้น หรือ ต้นทุนต่ำกว่าการสร้างภาพด้วยมือ เช่น ในภาพยนตร์การ์ตูน หรือหนังภาพยนตร์อย่าง สตาร์วอร์ หรือจูราสติกพาร์ก มีการใช้คอมพิวเตอร์กราฟิกส์ช่วยสร้างภาพที่อยู่ในจินตการของคนเรานั้น ออกมาให้เห็นได้อย่างสวยงามและสมจริง นอกเหนือจากนั้นประโยชน์ของ การสร้างภาพเคลื่อนไหวด้วยคอมพิวเตอร์ มีทั้งใน การจำลองทางวิทยาศาสตร์ การแพทย์ การจราจรคมนาคมการบิน สถาปัตยกรรม การวิจัยดำเนินงาน เกมคอมพิวเตอร์ เป็นต้น
สำหรับในประเทศไทยภาพยนตร์ที่ใช้คอมพิวเตอร์แอนิเมชันเข้ามาใช้เป็นเรื่องแรกของประเทศไทยคือ ปักษาวายุ ส่วนการ์ตูนคือ ปังปอนด์ ดิ แอนิเมชันในขณะที่ภาพยนตร์แอนิเมชันขนาดยาวเรื่องแรกของไทยคือ การ์ตูนสุดสาครของปยุต เงากระจ่างฉบับ ปีพ.ศ. 2522
== อ้างอิง ==
คอมพิวเตอร์แอนิเมชัน
คอมพิวเตอร์กราฟิกส์
อะเมริเซียม

อะเมริเซียม (Americium) เป็นธาตุสังเคราะห์ มีสัญลักษณ์ว่า Am และมีเลขอะตอม 95 เป็นธาตุโลหะกัมมันตรังสี ธาตุอเมริเซียมเป็นธาตุแอกทิไนด์ ธาตุนี้ได้ถูกสังเคราะห์ขึ้นในปีค.ศ. 1944 โดย ระดมยิงธาตุพลูโตเนียมด้วยนิวตรอน และธาตุทรานยูเรเนียมตัวที่ 4 ก็ได้ถูกค้นพบ ชื่อของธาตุนี้ได้ถูกตั้งชื่อตามทวีปอเมริกาเหมือนกับธาตุยูโรเปียม ธาตุอเมริเซียมถูกใช้อย่างกว้างขวาง ในการค้าขายเครื่องตรวจจับควันชนิดไอออนไนเซชั่น
== คุณสมบัติ ==
ธาตุอเมริเซียมบริสุทธิ์มีสีขาวเงินแวววาว ที่อุณหภูมิห้องธาตุนี้จะเกิดการหมองอย่างช้าในอากาศแห้ง ธาตุนี้มีสีเงินมากกว่าธาตุพลูโตเนียม หรือธาตุเนปจูเนียม และดูเหมือนว่าจะสามารถตีเป็นรูปร่างต่างๆได้ง่ายกว่าธาตุเนปจูเนียม หรือธาตุยูเรเนียม การปลดปล่อยอนุภาคอัลฟาจาก 241Am จะใช้เวลา 3 เท่าของธาตุเรเดียม 241Am หลายกรัม จะปล่อยรังสีแกมมาอย่างรุนแรง ซึ่งจะสร้างปัญหาอย่างรุนแรงสำหรับทุกคนที่สัมผัสกับธาตุนี้
ธาตุอเมริเซียมสามารถแตกตัวในปฏิกิริยานิวเคลียร์ 241Am แตกตัวได้อย่างไม่จำกัดขอบเขตในปริมาณ 60 กิโลกรัม ซึ่งมันไม่น่าจะเป็นไปได้ที่จะเอาธาตุอเมริเซียมไปเป็นเชื้อเพลิงอาวุธนิวเคลียร์ เพราะมันผลิตได้น้อยและได้รับความนิยมน้อยกว่าไอโซโทปของธาตุพลูโตเนียม หรือ ธาตุยูเรเนียม
อะเมริเซียม
อะเมริเซียม
อะเมริเซียม
อะเมริเซียม
สิ่งประดิษฐ์ของสหรัฐ
สารก่อมะเร็ง
CD

CD Cd หรือ cd อาจหมายถึง
แผ่นซีดี (Compact Disk) หน่วยความจำประเภทหนึ่ง
แคดเมียม (Cadmium) ธาตุลำดับที่ 48 ในตารางธาตุ
แคนเดลา (Candela) หน่วยเอสไอที่ใช้วัดความเข้มการส่องสว่าง
ทิฟฟ์

รูปแบบแฟ้มภาพพร้อมป้ายระบุ หรือ ทิฟฟ์ (Tagged Image File Format: TIFF) เป็นไฟล์ภาพที่มีการจัดเก็บแบบบิตแมป ใช้ในงานโปรแกรมสิ่งพิมพ์ เช่น เพจเมเกอร์ โฟโตชอป เป็นต้น เป็นรูปแบบบิตแมป ที่ใช้อย่างกว้างขวาง ถูกพัฒนาขึ้น โดยการร่วมมือ Aldus Corporation กับ ไมโครซอฟท์ เป็นรูปแบบที่สามารถเปลี่ยนแปลงแก้ไขได้ รูปแบบTIF เป็นรูปแบบไฟล์แบบบิตแมปที่ค่อนข้างแข็งแรง มันสามารถทำบางสิ่ง ที่รูปแบบอื่นไม่สามารถทำได้ นอกจากนั้นข้อดีคือ สามารถเปลี่ยนไปมาระหว่างพีซี กับเครื่องแมคอินทอช ได้ เนื่องจากสนับสนุนทั้งสองระบบ แต่เนื่องจากลักษณะการจัดเก็บภาพ ไม่มีการบีบอัดข้อมูลเลย จึงทำให้ขนาดของภาพค่อนข้างใหญ่เมื่อเทียบกับรูปแบบการจัดเก็บภาพในลักษณะอื่น
== อ้างอิง ==
รูปแบบไฟล์ภาพกราฟิกส์
อะโดบีซิสเต็มส์
GIF

GIF (  หรือ   ออกเสียง "จิฟ" หรือ "กิฟ" มาจาก Graphics Interchange Format) หรือ รูปแบบสับเปลี่ยนภาพกราฟิกส์ เป็นรูปแบบแฟ้มภาพและแฟ้มภาพเคลื่อนไหว
รูปแบบ GIF ถูกออกแบบโดย Compuserve ซึ่งเป็นระบบเครือข่ายข่าวสารแบบออนไลน์ เพื่อให้บริการแลกเปลี่ยนกราฟิกในรูปแบบบิตแมป ภาพแบบ GIF มีข้อจำกัดอยู่ตรงด้านแผงสีแบบ Index ภาพสีแบบ 24bit (RGB) ไม่สามารถใช้ได้ แผงสีสามารถบรรจุได้ 2-256 สี ซึ่งสร้างจากข้อมูลสี 24 บิท แฟ้มแบบ GIF โดยใช้การบีบขนาด LZW แบบประยุกต์ ทำให้เปลืองพื้นที่ความจุน้อยกว่า
สำหรับการออกเสียงคำว่า GIF มีการโต้เถียงกันหลายที่ ขึ้นอยู่กับภาษาที่ใช้ โดยทางผู้คิดค้นได้สรุปวิธีอ่านของตัวเองไว้
ผู้ผลิตซอฟต์แวร์หลายรายกังวลเกี่ยวกับปัญหาสิทธิบัตรของแฟ้มแบบ GIF ซึ่งจดโดย Unisys ทำให้มีการสร้างรูปแบบแฟ้มภาพชนิดใหม่ที่ชื่อว่า PNG (Portable Network Graphics) ขึ้นมาทดแทน อย่างไรก็ตามสิทธิบัตรของ GIF หมดอายุแล้วเมื่อ ค.ศ. 2003 และ GIF ยังเป็นที่นิยมใช้งานต่อไปจนถึงปัจจุบัน
== ดูเพิ่ม ==
การออกเสียงคำว่า GIF
== อ้างอิง ==
รูปแบบไฟล์ภาพกราฟิกส์
คอมพิวเซิร์ฟ
ก้ามปู

ก้ามปู, ฉำฉา หรือ จามจุรีแดง (มักเรียกสั้น ๆ ว่า จามจุรี) เป็นพืชในวงศ์ถั่ว (Leguminosae) ในวงศ์ย่อย Minosoideae เป็นไม้ยืนต้นขนาดใหญ่ มีกิ่งก้านสาขามาก มีใบขนาดเล็ก ดอกสีชมพู มีผลเป็นฝัก เมล็ดแข็ง ผลมีเนื้อสีชมพู รสหวานสัตว์เคี้ยวเอื้องชอบกินเป็นอาหาร เป็นพืชพื้นเมืองของเม็กซิโก, บราซิล และเปรู ต่อมาได้ถูกนำเข้ามาเผยแพร่ในเอเชียใต้, เอเชียอาคเนย์, หมู่เกาะแปซิฟิก และฮาวาย เมล็ดเมื่อรับประทานทำให้ปวดศีรษะ อาเจียน ถ้าเป็นพิษรุนแรง ทำให้ระบบไหลเวียนเลือดไม่สม่ำเสมอ ทำให้ชักได้ 
ก้ามปูหรือจามจุรีแดงเป็นต้นไม้ประจำจุฬาลงกรณ์มหาวิทยาลัย, โรงเรียนเตรียมอุดมศึกษา, โรงเรียนสาธิตจุฬาลงกรณ์มหาวิทยาลัย, โรงเรียนหาดใหญ่วิทยาลัย และเป็นพันธุ์ไม้พระราชทานเพื่อปลูกเป็นมงคลประจำจังหวัดลำพูน
นอกจากจามจุรีแดงและฉำฉาแล้ว ก้ามปูยังมีชื่อเรียกอื่น ๆ อีกตามแต่ละพื้นที่ ได้แก่ "ก้ามกราม" (กลาง), "ก้ามกุ้ง" (กทม., อุตรดิตถ์), "ตุ๊ดตู่" (ตราด), "ลัง" (เหนือ), "สารสา" (เหนือ), "สำสา" (เหนือ, อีสาน) และ "เส่คุ่" (กะเหรี่ยง แม่ฮ่องสอน) เป็นต้น
== ดูเพิ่ม ==
รายชื่อพันธุ์ไม้มงคลพระราชทานประจำจังหวัด
== อ้างอิง ==
== แหล่งข้อมูลอื่น ==
Hawaiian Ecosystems at Risk Project page for Samanea saman
Reference for Telugu word Nidra Ganneru
วงศ์ย่อยสีเสียด
ต้นไม้ประจำมหาวิทยาลัย
ต้นไม้ประจำจังหวัดของไทย
ไม้ดอกไม้ประดับ
พืชมีพิษ
อะโดบี เพจเมกเกอร์

อะโดบี เพจเมกเกอร์ (Adobe PageMaker) เป็นโปรแกรม desktop publishing โปรแกรมแรก วางตลาดครั้งแรก ค.ศ. 1985 พัฒนาโดยบริษัท Aldus Corporation สำหรับเครื่องแมคอินทอช แต่มีรุ่นสำหรับพีซีตามมาในเวลาไม่นานนัก PageMaker พัฒนาบนเทคโนโลยี PostScript ของ อะโดบีซิสเต็มส์ ซึ่ง ค.ศ. 1994 ทาง Adobe ได้ซื้อกิจการของ Aldus รุ่นล่าสุดคือ PageMaker 7.0 ออกวางจำหน่าย ค.ศ. 2001
โดยลักษณะเป็นโปรแกรมที่นำข้อความกับรูปภาพ มาจัดองค์ประกอบใหม่ เพื่อเป็นต้นฉบับก่อนนำเข้าโรงพิมพ์ มีความสามารถในการจัดการข้อความ เช่น จัดช่องไฟ ย่อหน้า และอื่นๆโดยอัตโนมัติ ใช้สำหรับงาน งานเอกสารข้อความ งานเกี่ยวกับสิ่งพิมพ์ การจัด Artwork
ซอฟต์แวร์ที่มีลักษณะใกล้เคียง อะโดบี อินดีไซน์ (Adobe InDesign) (ตัวพัฒนาต่อจากเพจเมกเกอร์) , ควอร์กเอกซ์เพรส (QuarkXPress)
ซอฟต์แวร์กราฟิกส์
ซอฟต์แวร์ของอะโดบี
ภาพกราฟิกส์แรสเตอร์

ภาพกราฟิกส์แรสเตอร์ (raster graphics) หรือ ภาพบิตแมป (bitmap) หรือ คือภาพที่ประกอบด้วยจุดสีต่างๆที่มีจำนวนคงที่ตายตัว มีข้อดีคือ เหมาะกับภาพที่ต้องการระบายสี สร้างสี กำหนดสีที่ต้องการความละเอียดได้ง่าย ข้อเสีย คือเมื่อมีจุดสีที่คงที่นั่น ทำให้เวลาขยายภาพนั้นจะมีความละเอียดน้อยลงมาก และถ้าเพิ่มขนาดความละเอียดให้แก่ภาพ จะทำให้ไฟล์ภาพมีขนาดที่ใหญ่ และเปลืองพื้นที่ความจำ ไฟล์ภาพพวกนี้มีหลายรูปแบบ อาทิ เช่น BMP, TIF, JPG, PCT ฯลฯ โปรแกรมที่ใช้ เช่น โฟโต้ชอป, กิมป์ ฯลฯ
== ลักษณะเฉพาะ ==
รูปแบบการเขียนข้อมูล ประมวลผลเชิงกราฟิกที่ใช้ตารางสี่เหลี่ยม หรือ Pixel (จุดภาพ หรือหน่วยของภาพ)ซึ่งสามารถเคลื่อนตำแหน่งได้ ผกผันค่าที่ตำแหน่งนั้นไปกลับได้ หรือ รวมค่าที่ตำแหน่งต่างๆ ไว้ด้วยกันได้ แล้วแสดงผลออกมา
การแสดงภาพกราฟิก โดยใช้กลุ่มของจุดเล็กๆ แยกต่างหากกัน หรือเรียกว่า แผนที่บิต (Bitmap) ความละเอียดของภาพจะจำกัดโดยลักษณะของจอภาพหรืออุปกรณ์ เรียกได้อีกอย่างว่า บิตแมพกราฟิก
ภาพดิจิทัล ที่เก็บข้อมูลเป็นอาร์เรย์ของจุดภาพสำหรับแสดงและแก้ไขปรับปรุงภาพ ในข้อมูลแรสเตอร์จะไม่มีเส้นตรง วงกลม หรือ รูปหลายเหลี่ยม แต่จะมีจุดภาพหลาย ๆ จับกลุ่มเกิดเป็นลักษณะรูปที่ต้องการ
วิธีการสร้างภาพ เป็นกลุ่มของจุดที่เป็นอิสระกัน ขนาดเล็กๆ (จุดภาพ) เรียงลำดับกันลักษณะของแถว กับสดมภ์
กระบวนการสร้างแผนที่บิต ในการสร้างแฟ้มภาพดิจิทัลโดยมีการเก็บข้อมูลแต่ละบิตของภาพต้นฉบับแทนการเก็บเป็นเส้นตรงระหว่างจุด แฟ้มแบบแรสเตอร์จะเก็บรายละเอียดข้อมูลและความลึกสีได้สูง แต่จะแก้ไขดัดแปลงยากหากไม่ต้องการให้สูญเสียคุณภาพ ส่วนมากเครื่องสแกนจะนำเข้าภาพเป็นภาพแรสเตอร์
รูปภาพ ที่กำหนดเป็นเซตของจุดภาพ หรือ จุดในรูปแบบของแถว และ สดมภ์
== ดูเพิ่ม ==
ภาพบิตแมปวินโดวส์และโอเอส/ทู (.bmp, .dib)
ภาพกราฟิกส์เวกเตอร์
รูปแบบไฟล์ภาพกราฟิกส์
คอมพิวเตอร์กราฟิกส์
คูเรียม

คูเรียม (Curium) คือธาตุที่มีหมายเลขอะตอม 96 และสัญลักษณ์คือ Cm  คูเรียมเป็นธาตุโลหะกัมมันตภาพรังสี เป็นธาตุที่สังเคราะห์ขึ้นโดยการยิงพลูโตเนียมด้วยอนุภาคแอลฟ่า (ฮีเลียมไอออน)  คูเรียมเป็นธาตุในกลุ่มแอกทิไนด์ (actinide)  คูเรียมตั้งชื่อตามมารี กูรีและสามีของเธอ ปิแอร์ กูรี
== สารประกอบ ==
สารประกอบคูเรียมมีดังนี้:
คูเรียม ไดออกไซด์ (curium dioxide (CmO2)) ,
คูเรียม ไทรออกไซด์ (curium trioxide (Cm2O3)) ,
คูเรียม ไตรโบรไมด์ (curium bromide (CmBr3)) ,
คูเรียม ไตรคลอไรด์ (curium chloride (CmCl3)) ,
คูเรียม เททระฟลูออไรด์ (curium tetrafluoride (CmF4))
คูเรียม ไตรไอโอไดด์ (curium iodide (CmI3)).
วัสดุศาสตร์
ธาตุเคมี
สิ่งประดิษฐ์ของสหรัฐ
เบอร์คีเลียม

เบอร์คีเลียม (Berkelium) เป็นธาตุที่มีเลขเชิงอะตอม 97 และเป็นธาตุที่ 5 ของธาตุหลังยูเรเนียม (transuranium elements) ธาตุนี้เป็นธาตุโลหะ มีสัญลักษณ์คือ Bk
เบอร์คีเลียมเป็นธาตุที่ 5 ของธาตุหลังยูเรเนียม (transuranium elements) มีตำแหน่งอยู่หลังธาตุคูเรียม (Cm) ของธาตุแอกทิไนด์ในตารางธาตุ ที่ได้รับการสังเคราะห์ขึ้น ไม่ปรากฏมีในธรรมชาติ และไม่มีไอโซโทปที่เสถียร ไอโซโทปทีมีครึ่งชีวิตยาวนานทีสุด คือ 247Bk ซึ่งมีครึ่งชีวิต 1.4 x 103 ปี ในปัจจุบันยังไม่มีการเตรียมธาตุนี้ในรูปของธาตุอิสระ
== การค้นพบและการตั้งชื่อ ==
เบอร์คีเลียมถูกค้นพบโดย S.G. Thompson, A. Ghiorso และ G.T. Seaborg ในเดือนธันวาคม ค.ศ. 1949 จากผลิตผลที่ได้จากการระดมยิง 239Am ปริมาณเล็กน้อย (ไม่กี่มิลลิกรัม) ด้วยฮีเลียมนิออนในไซโคลตรอนขนาด 60 นิ้ว ณ มหาวิทยาลัยแห่งรัฐแคลิฟอร์เนีย ที่เมือง เบอร์คีเลย์ นักวิทยาศาสตร์เหล่านี้สามารถแยกไอโซโตปที่มีเลขมวล 243 ของธาตุใหม่นี้ออกมาได้โดยวิธีแลกเปลี่ยนไอออน ธาตุใหม่นี้ได้รับการตั้งชื่อว่า เบอร์คีเลียม (ใช้สัญลักษณ์ Bk) เพื่อเป็นเกียรติแก่เมือง เบอร์คีเลย์ ที่ตั้งของมหาวิทยาลัยแห่งรัฐแคลิฟอร์เนีย ที่ซึ่งธาตุนี้ถูกเตรียมขึ้นและค้นพบ
== การใช้ประโยชน์ ==
เนื่องจากธาตุนี้เตรียมหามาได้ยาก ในปัจจุบันจึงยังไม่มีการใช้ประโยชน์ทั้งในเชิงเท็คนิกและเชิงพาณิชย์ แต่การศึกษาค้นคว้าวิจัยเกี่ยวกับธาตุนี้ยังคงดำเนินต่อไป ความเป็นพิษในธาตุนี้ทำนองเดียวกับธาตุหลังยูเรเนียมอืน ๆ (ยกเว้นเนปทูเนียม) ถ้าเบอร์คีเลียมเข้าสู่รางกายมีแนวโน้มไปสะสมที่ไขกระดูกทำให้เป็นพิษ กัมมันตภาพรังสีของมันยังก่อความเสียหายแก่กลไกการผลิตเม็ดเลือดแดงของร่างกายด้วย ระดับความทนได้ของ 249Bk ในกระดูกของมนุษย์ คือ 0.0004 μg
ธาตุเคมี
แคลิฟอร์เนียม

แคลิฟอร์เนียม (Californium) คือธาตุที่มีหมายเลขอะตอม 98 และสัญลักษณ์คือ Cf เป็นธาตุโลหะหนักกัมมันตรังสี มีลักษณะสีเงินวาว อยู่ในกลุ่มแอกทิไนด์ (actinide group) แคลิฟอร์เนียมถูกสังเคราะห์ขึ้นครั้งแรกโดยการยิงคูเรียมด้วยอนุภาคแอลฟา (ฮีเลียมไอออน) ธาตุใหม่ที่ได้ตั้งชื่อตามรัฐแคลิฟอร์เนีย Cf-252 เป็นไอโซโทปที่มีครึ่งชีวิตเท่ากับ 2.6 ปี เป็นตัวปลดปล่อยนิวตรอนอย่างรุนแรง และเป็นธาตุกัมมันตรังสีที่อันตรายมาก
คลิฟอร์เนียมค้นพบโดย S.G. Thompson, A. Ghiorso, K. Street และ G.T. Seaborg ในวันที่ 9 กุมภาพันธ์ ค.ศ. 1950 จากผลิตผลที่เกิดจากการระดมยิง 242Cm ปริมาณเล็กน้อย (ไม่ถึงไมโครกรัม) ด้วยฮีเลียมอิออน โดยใช้ไซโคลตรอนขนาด 60 นิ้ว ที่มหาวิทยาลัยแห่งรัฐแคลิฟอร์เนีย เมือง Berkeley นักวิทยาศาสตร์เหล่านี้สามารถแยกธาตุใหม่นี้ออกมาได้โดยวิธีการแลกเปลี่ยนอิออน
ธาตุใหม่นี้ได้รับการตั้งชื่อว่า californium (สัญลักษณ์ Cf) เพื่อให้เกียรติแก่รัฐแคลิฟอร์เนีย ที่ซึ่งธาตุนี้ถูกค้นพบหรือสังเคราะห์ขึ้น
(เครื่องไซโคลตรอนเครื่องแรกที่ใช้สังเคราะห์มันขึ้นมา)
== ประโยชน์ ==
เนื่องจากแคลิฟอร์เนียมเป็นแหล่งนิวตรอนที่มีประสิทธิภาพสูงมาก จึงใช้ประโยชน์ใน neutron moisture gages และใน well-logging (การวิเคราะห์หาปริมาณน้ำและชั้นของ น้ำมัน) ใช้เป็นแหล่งนิวตรอนในการสำรวจโลหะ เช่น ทองคำหรือเงิน เป็นต้น ด้วยความที่เป็นตัวปล่อยนิวตรอนที่ดีมาก ปล่อยนิวตรอน 139 ล้านนิวตรอนต่อนาที จึงเหมาะในการตั้งต้นปฏิกิริยานิวเคลียร์บางอย่างอีกด้วย
== ความเป็นพิษ ==
ทำนองเดียวกับธาตุหลังยูเรเนียมอื่น ๆ (ยกเว้นเนปทูเนียม) แคลิฟอร์เนียมเมื่อเข้าสู่ร่างกายมีแนวโน้มไปสะสมที่ไขและโครงกระดูก ทำความเสียหายต่อกลไกการผลิตเซลล์โลหิตแดง ระดับความทนได้ของ 252Cf ในระบบกระดูก คือ 0.04 uCi
เกิดการทำลายเนื้อเยื่อจากรังแกมม่าที่ปลดปล่อยออกมา เกิดมะเร็งกระดูก และ มะเร็งตับได้
(ภาชนะหนัก50ตันที่บรรจุแคลิฟอร์เนียม252 1กรัม เพื่อป้องกันปฏิกิริยานิวเคลียร์ที่รุนแรง)
== อ้างอิง ==
ธาตุเคมี
วัสดุศาสตร์
สารกัมมันตรังสี
ครึ่งชีวิต

ครึ่งชีวิต (t½) (Half-life) คือเวลาที่สารกัมมันตรังสีใช้ในการสลายตัวของสารเหลือครึ่งหนึ่งของที่มีอยู่เดิม มักถูกใช้ในฟิสิกส์นิวเคลียร์เพื่ออธิบายความเร็วช้าของการสลายตัวของสารกัมมันตรังสี แต่อาจจะใช้เพื่ออธิบายปริมาณใด ๆ ก็ตามที่มีการสลายตัวแบบเอ็กโพเนนเชียลด้วย
จุดกำเนิดของคำศัพท์คำนี้ ได้ระบุไว้ว่าเออร์เนสต์ รัทเทอร์ฟอร์ดได้ค้นพบหลักการนี้ในปี 1907 และเรียกว่า "ช่วงเวลาครึ่งชีวิต" (half-life period) ต่อมาคำนี้ถูกย่อให้สั้นลงเหลือเป็น "ครึ่งชีวิต" (half-life) ในช่วงต้นทศวรรษปี 1950 หลังจากการค้นพบนั้น เขาก็ได้นำหลักการของครึ่งชีวิตของธาตุกัมมันตรังสีไปศึกษาอายุของหินโดยการวัดช่วงเวลาการสลายตัวของ เรเดียม ไปเป็น ตะกั่ว-206
ค่าครึ่งชีวิตจะมีค่าคงที่ตลอดช่วงชีวิตการสลายตัวของสารที่สลายตามสมการการสลายตัวครึ่งชีวิตแบบเอกซ์โปเนนเชียล ซึ่งสามารถแสดงเป็นสมการได้ตามตารางด้านข้าง
== สมการการสลายตัวแบบครึ่งชีวิต ==
การสลายแบบเอ็กซ์โพเนนเชียล มีสมการที่เกี่ยวข้องดังนี้
N(t)=N_0\left ( \frac{1}{2} \right )^\frac{t}{t_{1/2}}
N(t)=N_0e^ \frac{-t}{\tau}
N(t)=N_0e^{-\lambda t}
โดยที่
N_0
คือปริมาณสารตั้งต้น
N(t)
เป็นปริมาณสารที่เหลือหลังจากเวลาผ่านไปแล้ว t
t_{1/2}
เป็นเวลาครึ่งชีวิต
\tau
 เป็นเวลาชีวิตทั้งหมดของสารตั้งต้นที่จะสลายไปจนหมด
\lambda
 เป็นค่าคงที่ของการสลายตัว
ซึ่งพารามิเตอร์ t_{1/2}, \tau, และ \lambda มีความสัมพันธ์ดังนี้
t_{1/2}=\frac{\ln(2)}{\lambda}=\tau \ln(2)
ในที่นี้ ln(2) คือ ลอการิทึมธรรมชาติ (มีค่าโดยประมาณ 0.693)
=== ครึ่งชีวิตกับอันดับของปฏิกิริยา ===
ค่าของครึ่งชีวิตมีความสัมพันธ์กับอันดับของปฏิกิริยาดังนี้
==== ปฏิกิริยาอันดับศูนย์ ====
อัตราการเกิดปฏิกิริยาในปฏิกิริยาอันดับนี้จะไม่ขึ้นกับความเข้มข้นของสารตั้งต้น
จากสมการกฎอัตราของปฏิกิริยาอันดับศูนย์ [A]=[A_0]-kt
ในการจะหาค่าครึ่งชีวิตของปฏิกิริยาอันดับศูนย์นั้นทำได้โดยการแทนค่าความเข้มข้นท้ายด้วยปริมาณครึ่งหนึ่งของความเข้มข้นตั้งต้น และเมื่อจัดรูปสมการ จะได้ค่าค่าครึ่งชีวิตของปฏิกิริยาอันดับศูนย์ดังนี้
t_{1/2} = \frac{[A_0]}{2k}
และจากสมการ จะเห็นได้ว่าเวลาของครึ่งชีวิตของปฏิกิริยาอันดับศูนย์ขึ้นกับความเข้มข้นสารตั้งต้นและ ค่าคงที่อัตราการเกิดปฏิกิริยา
==== ปฏิกิริยาอันดับหนึ่ง ====
อัตราการเกิดปฏิกิริยาในปฏิกิริยาอันดับนี้ อัตราการเกิดปฏิกิริยาจะลดลงเรื่อยจนเป็น 0 และเวลาของครึ่งชีวิตจะไม่ขึ้นกับความเข้นข้นของสารตั้งต้นหรือสารผลิตภัณฑ์
kt =-\ln\biggl(\frac{[A]}{[A_0]}\biggr)
และเมื่อจัดรูปสมการ หลังจากแทนค่าความเข้มข้นของสารตั้งต้น ณ เวลาใด ๆ เป็นครึ่งหนึ่งของความเข้มข้นของสารตั้งต้น ณ เวลาเริ่มต้นแล้ว จะได้ค่าครึ่งชีวิตของปฏิกิริยาอันดับหนึ่งดังนี้
t_{1/2}= \frac{\ln2}{k}
และจากสมการ จะเห็นได้ว่าเวลาของครึ่งชีวิตของปฏิกิริยาอันดับหนึ่งนั้นขึ้นกับค่าคงที่อัตราการเกิดปฏิกิริยาเพียงอย่างเดียว
==== ปฏิกิริยาอันดับสอง ====
ในปฏิกิริยาอันดับสอง ความเข้มข้นของสารตั้งต้นจะลดลงตามสมการ \frac{1}{[A]}=kt + \frac{1}{[A_0]}
และเมื่อแทนค่า และจัดรูปในรูปแบบเดียวกันกับปฏิกิริยาอันดับศูนย์ และปฏิกิริยาอันดับหนึ่งจะได้ค่าครึ่งชีวิตของปฏิกิริยาอันดับสองดังนี้
t_{1/2} =\frac{1}{k[A_0]}
สังเกตได้ว่าเวลาของครึ่งชีวิตของปฏิกิริยาอันดับสองขึ้นกับความเข้มข้นสารตั้งต้นและ ค่าคงที่อัตราการเกิดปฏิกิริยา เหมือนกับปฏิกิริยาอันดับศูนย์
กัมมันตรังสี
นิวเคลียร์เคมี
ฟิสิกส์นิวเคลียร์
การยกกำลัง
การแบ่งแยกนิวเคลียส
เฟอร์เมียม

เฟอร์เมียม ( Fermium) เป็นธาตุในกลุ่มแอกทิไนด์ (actinide group)  มีเลขอะตอม 100 และสัญลักษณ์ Fm โดยตั้งชื่อตามนักฟิสิกส์นิวเคลียร์ชื่อ เอนรีโก แฟร์มี (Enrico Fermi) มีสีเงินวาว เป็นธาตุโลหะหนักกัมมันตรังสี และเป็นธาตุสังเคราะห์โดยสังเคราะห์ได้ครั้งแรกจากการยิงพลูโทเนียมด้วยนิวตรอน
ธาตุเคมี
สารกัมมันตรังสี
วัสดุศาสตร์
เอนรีโก แฟร์มี
เมนเดลีเวียม

เมนเดลีเวียม (Mendelevium) เป็นธาตุ ในกลุ่มแอกทิไนด์ ที่มีเลขอะตอมเท่ากับ 101 ในตารางธาตุ และมีสัญลักษณ์ธาตุเป็น Md
ชื่อมีที่มาจากการตั้งเพื่อเป็นเกียรติแก่ ดมิตรี เมนเดลีฟ (Dmitri Mendeleev) นักเคมีชาวรัสเซีย ผู้ประดิษฐ์ตารางธาตุ
เป็นธาตุกัมมันตรังสี ธาตุบริสุทธิ์มีสถานะเป็นของแข็ง ที่ STP สีเงินวาว
สังเคราะห์ได้ครั้งแรกโดยการยิงธาตุไอน์สไตเนียม ด้วยอนุภาคแอลฟา
ธาตุเคมี
วัสดุศาสตร์
สารกัมมันตรังสี
แม่น้ำแอมะซอน

แม่น้ำแอมะซอน  (Amazon River; Rio Amazonas; Río Amazonas) เป็นแม่น้ำในทวีปอเมริกาใต้ มีต้นกำเนิดอยู่ที่ประเทศเปรู ไหลผ่านประเทศโคลอมเบีย และไหลออกมหาสมุทรแอตแลนติกที่ประเทศบราซิล มีความยาวทั้งสิ้นประมาณ 6,992 กิโลเมตร เป็นแม่น้ำที่มีปากแม่น้ำกว้างที่สุดในโลก ซึ่งอยู่บริเวณทางเหนือของบราซิล แม่น้ำแอมะซอนเป็นแม่น้ำสายที่มีปริมาณน้ำมากที่สุด ในฤดูฝน ปริมาณน้ำที่ไหลออกยังมหาสมุทรแอตแลนติกมากถึง 45 ล้านแกลลอนต่อวินาที ฝนที่ตกในลุ่มแม่น้ำแอมะซอนเฉลี่ยปีละ 3 เมตร (สูงสุด 6 เมตร) แต่ฝนจะตกเพียงไม่กี่เดือน ต่างกันไปตามแต่ละสถานที่ ในช่วงฤดูแล้งราวเดือนตุลาคม น้ำจะลดปริมาณลงจนเห็นสันทรายและเกิดเป็นทะเลสาบต่าง ๆ บางแห่งตัดขาดจากกัน ในฤดูน้ำหลากน้ำจะท่วมป่าทุกปี ในเนื้อที่ประมาณ 350,000 ตารางกิโลเมตร ขนาดเท่าประมาณประเทศเยอรมนี และยังถือเป็นแม่น้ำที่มีปริมาณน้ำมากถึง 1 ใน 5 ส่วนของโลก มีแม่น้ำสาขาที่แยกออกจากแอมะซอนมากกว่า 1,100 สาขา อีกทั้งยังถือเป็นแม่น้ำที่มีความหลากหลายทางชีวภาพมากที่สุดในโลก เป็นแม่น้ำที่มีความหลากหลายทางชนิดพันธุ์ปลามากที่สุดในโลก กว่า 5,600 ชนิด ซึ่งนับว่ามากกว่ามหาสมุทรแอตแลนติกเสียอีก ในทุก ๆ ปี จะมีการค้นพบปลาสายพันธุ์ใหม่ที่แม่น้ำแห่งนี้ถึงปีละ 50 ชนิด
== หมายเหตุ ==
== อ้างอิง ==
แม่น้ำแอมะซอน
== แหล่งข้อมูลอื่น ==
แม่น้ำในประเทศบราซิล
แม่น้ำในประเทศเปรู
แม่น้ำในประเทศโคลอมเบีย
แม่น้ำนานาชาติในทวีปอเมริกาใต้
เมทริกซ์

เมทริกซ์ เป็นคำทับศัพท์ภาษาอังกฤษ matrix บ้างก็อ่านว่า แมทริกซ์ สามารถหมายถึง
== วิทยาศาสตร์และคณิตศาสตร์ ==
เมทริกซ์ (คณิตศาสตร์) ในทางคณิตศาสตร์ คือการจัดการข้อมูลในลักษณะ แถวและหลัก ซึ่งอาจหมายถึงแถวลำดับสองมิติในทางคอมพิวเตอร์
เมทริกซ์ (ธรณีวิทยา) ในทางธรณีวิทยา หมายถึงเม็ดอนุภาคขนาดเล็กที่อยู่ระหว่างเม็ดอนุภาคขนาดที่ใหญ่กว่า ในหินอัคนีหรือในหินตะกอน
เมทริกซ์ (ชีววิทยา)
เมทริกซ์ (กายวิภาค)
เมทริกซ์ (ตรรกศาสตร์)
เมทริกซ์ (การวัดค่าทางเคมี)
== วงการบันเทิง ==
ภาพยนตร์ในโลกของเมทริกซ์
* เดอะ เมทริกซ์
* เดอะ เมทริกซ์ รีโหลดเดด (ภาค 2)
* เดอะ เมทริกซ์ เรฟโวลูชั่นส์ (ภาค 3)
* เดอะ เมทริกซ์ เรเซอเร็คชั่นส์ (ภาค 4)
Pixels

redirect พิกเซล
สแปมเมล

redirect สแปม
ยูเอสโอเพ่น

redirect ยูเอสโอเพน
วิทยาลัย

วิทยาลัย (College) มีหลายความหมาย ความหมายหนึ่งที่ใช้กันอย่างกว้างขวางในสังคมไทย หมายถึงสถาบันอุดมศึกษาที่เน้นการฝึกทักษะเฉพาะสาขาวิชา เช่น การจัดการ เศรษฐศาสตร์ วิศวกรรมศาสตร์ ช่าง ดนตรี เป็นต้น
การจัดการศึกษาของวิทยาลัยนั้นอาจจะบริหารงานเป็นเอกเทศ เช่น วิทยาลัยแพทยศาสตร์พระมงกุฎเกล้า วิทยาลัยเทคนิค และวิทยาลัยอาชีวศึกษา หรือเป็นหน่วยในสังกัดของมหาวิทยาลัย เช่น วิทยาลัยนวัตกรรม มหาวิทยาลัยธรรมศาสตร์ วิทยาลัยการจัดการเพื่อการพัฒนา มหาวิทยาลัยทักษิณ วิทยาลัยการจัดการ มหาวิทยาลัยมหิดล วิทยาลัยนานาชาติ มหาวิทยาลัยมหิดล วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ วิทยาลัยโพธิวิชชาลัย มหาวิทยาลัยศรีนครินทรวิโรฒ และวิทยาลัยนานาชาติ มหาวิทยาลัยศิลปากร ก็ได้
อีกความหมายหนึ่งของวิทยาลัยนั้น อาจจะหมายถึงสถานศึกษาทั่ว ๆ ไป เช่น โรงเรียนสวนกุหลาบวิทยาลัย หรือในชื่อภาษาอังกฤษของโรงเรียน เช่น โรงเรียนอัสสัมชัญ (Assumption College) หรือโรงเรียนเซนต์คาเบรียล (St. Gabriel's College) เป็นต้น
== สถาบันวิทยาลัยชุมชน ==
สถาบันวิทยาลัยชุมชน เป็นสถาบันอุดมศึกษาในสังกัดสำนักงานคณะกรรมการการอุดมศึกษา เปิดสอนในระดับอนุปริญญาและหลักสูตรระยะสั้นตามความต้องการของชุมชนเป็นหลัก โดยมีการจัดตั้งขึ้นในจังหวัดที่ไม่มีสถาบันอุดมศึกษา
== ดูเพิ่ม ==
อุดมศึกษา
มหาวิทยาลัยรัฐ
สถาบันอุดมศึกษาในกำกับของรัฐ
สถาบันอุดมศึกษาเอกชน
มหาวิทยาลัย
คณะวิชา
บัณฑิตวิทยาลัย
รายชื่อสถาบันอุดมศึกษาในประเทศไทย
รายชื่อมหาวิทยาลัยของรัฐในประเทศไทยเรียงตามการสถาปนา
รายชื่อมหาวิทยาลัยเก่าแก่ที่สุดที่ยังเปิดสอน
อันดับมหาวิทยาลัยไทย
สถาบันอุดมศึกษาแบ่งตามประเภท
วิทยาลัย
 
ประเภทของโรงเรียน
เยาวชน
แลนทาไนด์

{|class="wikitable" align="right"
|-
! เลขอะตอม || ชื่อไทย || ชื่ออังกฤษ || สัญลักษณ์
|-
| 57 || แลนทานัม || Lanthanum || La
|-
| 58 || ซีเรียม || Cerium || Ce
|-
| 59 || เพรซีโอดิเมียม || Praseodymium || Pr
|-
| 60 || นีโอดิเมียม || Neodymium || Nd
|-
| 61 || โพรมีเทียม || Promethium || Pm
|-
| 62 || ซาแมเรียม || Samarium || Sm
|-
| 63 || ยูโรเพียม || Europium || Eu
|-
| 64 || แกโดลิเนียม || Gadolinium || Gd
|-
| 65 || เทอร์เบียม || Terbium || Tb
|-
| 66 || ดิสโพรเซียม || Dysprosium || Dy
|-
| 67 || โฮลเมียม || Holmium || Ho
|-
| 68 || เออร์เบียม || Erbium || Er
|-
| 69 || ทูเลียม || Thulium || Tm
|-
| 70 || อิตเทอร์เบียม || Ytterbium || Yb
|-
| 71 || ลูทีเทียม || Lutetium || Lu
|}
แลนทาไนด์ (Lanthanide) เป็น อนุกรมเคมีของธาตุ ในตารางธาตุ จำนวน 15 ตัว ตั้งแต่ ธาตุแลนทานัม ถึง ธาตุลูทีเตียม
ชื่ออนุกรมมีที่มาจากชื่อธาตุแลนทานัม ซึ่งเป็นธาตุแรกในอนุกรม  ธาตุทุกตัวในอนุกรมมีเลขอะตอมสูงจัดเป็นธาตุหายาก
ธาตุเคมี
ตารางธาตุ